на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) No 482/2008 и на регламенти за изпълнение (ЕС) No 1034/2011, (ЕС) No 1035/2011 и (ЕС) 2016/1377, както и за изменение на Регламент (ЕС) No 677/2011 (ОВ L 62, 8.3.2017 г., стр. 1).
 ---documentbreak---
 ПРИЛОЖЕНИЕ I
 КЛЮЧОВИ ПОКАЗАТЕЛИ ЗА ЕФЕКТИВНОСТ (КПЕ) ЗА ОПРЕДЕЛЯНЕ НА ЦЕЛИ И ПОКАЗАТЕЛИ ЗА НАБЛЮДЕНИЕ
 РАЗДЕЛ 1
 КПЕ за определяне на цели, валидни за целия Европейски съюз, и показатели за наблюдение на равнището на Съюза
 1.Безопасност
 1.1.Ключови показатели за ефективност
 Минималното равнище на ефективност на управлението на безопасността, което доставчиците на аеронавигационно обслужване, сертифицирани да предоставят обслужване на въздушното движение, трябва да постигат. С този КПЕ се измерва равнището на изпълнение на следните цели за управление на безопасността:
 1)политика и цели за безопасност;
 2)управление на риска за безопасността;
 3)осигуряване на безопасност;
 4)насърчаване на безопасността;
 5)култура на безопасност.
 1.2.Показатели за наблюдение
 1)Процентът на неразрешените навлизания на пистата на равнището на Съюза с въздействие върху безопасността се изчислява съгласно точка 1.2, буква а) от раздел 2;
 2)Процентът на нарушенията на минимумите за сепарация на равнището на Съюза с въздействие върху безопасността се изчислява съгласно точка 1.2, буква б) от раздел 2.
 2.Околна среда
 2.1.Ключови показатели за ефективност
 С този КПЕ се измерва средната ефективност на хоризонтален полет по маршрута за действителната траектория, изчислена, както следва:
 1)показателят представлява съотношението между дължината на частта по маршрута по действителната траектория, установена въз основа на данни от наблюдения, и изминатото разстояние, сумирано за полети по правилата за полети по прибори (ППП) във или пресичащи въздушното пространство, както е определено в член 1, наричано по-нататък „европейското въздушно пространство“;
 2)„част по маршрута“ се отнася до разстоянието, прелетяно извън кръг от 40 морски мили около летищата;
 3)когато даден полет започва от или пристига на летище извън европейското въздушно пространство, за изчисляване на този показател съответно като отправна точка или местоназначение се използват точките, в които полетът навлиза в европейското въздушно пространство или го напуска, а не летището на заминаване или местоназначение;
 4)когато даден полет започва от или пристига на летище в рамките на европейското въздушно пространство и пресича неевропейско въздушно пространство, за изчисляване на този показател се използва само частта, която е в рамките на европейското въздушно пространство;
 5)„изминато разстояние“ е функция на местоположението на точките, в които полетът навлиза във всяка част на въздушното пространство и го напуска за всички части от траекторията. Изминатото разстояние представлява приносът на тези точки за ортодромическото разстояние между отправната точка и местоназначението на полета;
 6)показателят се изчислява средно за цялата календарна година и за всяка година от референтния период. При изчисляване на тази средна сума от изчислението се изключват десетте най-високи и десетте най-ниски дневни стойности.
 2.2.Показатели за наблюдение
 1)Средната ефективност на хоризонтален полет по маршрута за траекторията по последния попълнен полетен план, изчислена, както следва:
 I)разликата между дължината на частта по маршрута за траекторията по последния попълнен полетен план и съответната част от ортодромическото разстояние, сумирана за всички полети по ППП във или пресичащи